2 साल पहले ईरान के क्रिप्टो एंटरप्रेन्योर और इन्वेस्टर ने 23.78 करोड़ रुपए में खरीदा था
जैक डोर्सी का पहला ट्विट, जिसका नॉन फंजिबल टोकन (NFT) 2021 में ईरान के क्रिप्टो एंटरप्रेन्योर और इन्वेस्टर सिना एस्टावी ने 23.78 करोड़ रुपये में खरीदा था, तब एस्टावी ने NFT के वैल्यू को इसकी यूनिकनेस और ट्विटर जैसी वैल्यूएबल कंपनी के साथ इसके एसोसिएशन
जैक डॉर्सी का पहला ट्वीट, जिसका नॉन फंजिबल टोकन (NFT) 2021 में ईरान के क्रिप्टो एंटरप्रेन्योर और इन्वेस्टर सिना एस्टावी ने 23.78 करोड़ रुपए में खरीदा था। तब एस्टावी ने NFT की वैल्यू को इसकी यूनिकनेस और ट्विटर जैसी वैल्यूएबल कंपनी के साथ जोड़कर देखा था, लेकिन अब इसकी कीमत 4 डॉलर से भी कम की रह गई है।
इथीरियम ब्लॉकचेन पर रखी अपनी इस डिजिटल प्रॉपर्टी (ट्वीट) को डोर्सी ने 5 मार्च 2021 को NFT के रूप में डिजिटल नीलामी के लिए रखा था। दुनिया के सबसे बड़े NFT बाजारों में से एक, OpenSea के लेटेस्ट आंकड़ों के अनुसार, दो साल बाद, NFT की वैल्यू परसेप्शन में काफी गिरावट आई है और अभी इसका सबसे अच्छा ऑफर केवल 3.77 डॉलर ही रह गया है।
IANS की रिपोर्ट के अनुसार, पहली बार डॉर्सी ने 21 मार्च 2006 को यह पोस्ट किया गया था। एस्टावी की NFT को 39 करोड़ 36 लाख रुपए में बेचने की प्लानिंग थी, लेकिन अब इसने अपनी पूरी वैल्यू खो दी है।
NFT एक तरह की क्रिप्टोग्राफिक प्रॉपर्टी है, जो ब्लॉकचेन पर रहती है और इसे कॉपी नहीं किया जा सकता है। NFT आर्ट की तरह है। यह अभिव्यक्ति का एक रूप हैं, जिसे डिजिटल रूप से दर्शाया जाता है, चाहे वह म्यूजिक, फोटो, कैरेक्टर, वीडियो आदि हो।
सरकार के खिलाफ बोलकर विवादों में घिर गए थे डॉर्सी
हाल ही में जैक डॉर्सी भारत सरकार के खिलाफ आरोप लगा कर विवादों में घिर गए थे। एक यूट्यूब-शो में जैक ने कहा था, किसान आंदोलन के दौरान भारत सरकार ने ट्विटर बंद कर देने की धमकी दी थी। साथ ही उन्होंने यह भी कहा कि सरकार ने कई ऐसे पत्रकारों के ट्विटर अकाउंट बंद करने का दबाव बनाया था, जो सरकार की आलोचना कर रहे थे। उन्होंने कहा ये सब भारत में हुआ जो लोकतांत्रिक देश है। इसके बाद भारत सरकार ने ट्विटर के पूर्व CEO के आरोपों को खारिज कर दिया था।
हाल ही में लॉन्च किया है ब्लूस्काई ऐप
फेक अकाउंट के रियल नंबर को लेकर चल रहे विवाद के बीच जैक डॉर्सी ने 29 नवंबर 2021 को ट्विटर के CEO पद से इस्तीफा दे दिया था। इसके कुछ समय बाद एलन मस्क ने 44 अरब डॉलर यानी तब करीब 3.37 लाख करोड़ रुपए में ट्विटर को खरीद लिया। इसके बाद हाल ही में जैक डॉर्सी ने ट्विटर के जैसा सोशल मीडिया प्लेटफार्म ब्लूस्काई लॉन्च किया है। ऐप एक आसान यूजर इंटरफेस देता है, जहां आप 256 वर्ड्स की एक पोस्ट बनाने के लिए प्लस बटन पर क्लिक कर सकते हैं, जिसमें फोटो भी शामिल हो सकती है।
